Oluline on samas meeles pidada, et igal vaidlusel peab olema algus, aga ka lõpp - ehk otsusele tuleb jõuda. Juba järgmisel nädalal on muudatusettepanekud eelarvesse komisjoni laual ning arutelu Eesti tuleviku üle läheb täie hooga  lahti. Meeldivaid lahendusi pole meil enam suurt alles jäänud, nüüd tuleb kahjuks tegeleda ebameeldivatega. Oluline on seejuures aga jälgida, et kavandatud muudatused Eesti elu põhja ei laseks, et nad ei suurendaks tööpuudust, mis selletagi on Eestis talumatult kõrgeks kasvamas.